Marina 101

Marina 101 (արաբ․՝ مارينا 101‎‎), երկնաքեր Արաբական Միացյալ Էմիրությունների Դուբայ քաղաքում։ Գտնվում է Դուբայ Մարինա թաղամասում։ Շենքն ունի 101 հարկ և 425 մետր բարձրություն։ Բուրջ Խալիֆայից հետո այն ԱՄԷ երկրորդ ամենաբարձր շենքն է։ 2022 թվականի դրությամբ՝ Marina 101-ը աշխարհի 32-րդ ամենաբարձր շենքն է։ Երկնաքերը բաղկացած է բնակարաններից և հյուրանոցից։ Այն կառուցվել է պոստմոդեռնիստական ոճով։ Պատմություն Երկնաքերի շինարարությունը մեկնարկել է 2007 թվականին։ Ի սկզբանե նախատեսված էր, որ այն շահագործման կհանձնվի 2014 թվականին։ Երկնաքերի շինարարությունը կիսատ մնաց, երբ սկզբնական կառուցապատող Sheffield Holdings Limited-ը սնանկ հայտարարվեց։ Կառուցապատումն ավարտվեց 2017 թվականի վերջին։ Շենքի կառուցման նախագծային աշխատանքներն իրականացրել է ԱՄԷ Ազգային ինժեներական բյուրոն, իսկ կառուցապատումն ավարտի է հասցրել թուրքական TAV Construction Holdings կոնգլոմերատը։ Բնակելի տարածքներ և հյուրանոց Երկնաքերի առաջին 33 հարկերը կիրառվում են Hard Rock hotel 5-աստղանի հյուրանոցի կողմից, որն ունի 281 հյուրանոցային համար։ Մինչդեռ 34-100-րդ հարկերը կիրառվում են բնակության նպատակով։ Երկնաքերի տանիքում գտնվող հինգ ռեստորաններից զատ, 97-100-րդ հարկերում կան 252 հատ մեկ սենյականոց, 204՝ երկու սենյականոց և 42՝ երեք սենյականոց բնակարաններ, ինչպես նաև 6 դուպլեքս պենտհաուս։ Երկնաքերի 101-րդ հարկում կա ակումբ, ռեստորան և Rock Shop անունը կրող խանութ սրահ։ Պատկերասրահ Տես նաև Աշխարհի ամենաբարձր շենքերի ցանկ Ծանոթագրություններ Արտաքին հղումներ Sheffield Holdings Website Marina101.net Marina 101 CTBUH Skyscraper Database